tomron87/hebrew-wikipedia-sentences-corpus huggingface dataset:
תמיכה בהייגל הביע גם מפקד חיל הים לשעבר, האלוף (מיל.) זאב אלמוג.
באפריל 2013 ביקר בישראל והודיע שארצות הברית תעמיד לרשות ישראל שורה של אמצעים צבאיים.
להייגל שני אחים צעירים: תומאס, פרופסור באוניברסיטת דייטון, ומייקל, אמן המתגורר באומהה, נברסקה.
אח נוסף, ג'יימס, נהרג בתאונת דרכים בגיל 16. ב-1979 נישא הייגל לחברתו פטרישיה לויד, וב-1982 בני הזוג התגרשו.
הייגל נישא בשנית ב-1985 לליליבט.
לזוג נולדו שני ילדים: בת, אלין, ובן, זילר.
צ'ארלס מרטין "צ'אק" ג'ונס היה אנימטור, מאייר, תסריטאי, מפיק ובמאי סרטים מצוירים אמריקאי.
מוכר בעיקר כיוצר של לוני טונס ומרי מלודיס בחטיבת אולפני האנימציה של האחים וורנר.
ג'ונס ביים רבים מסרטי האנימציה הקלאסיים בהם מככבים באגס באני, דאפי דאק, וייל א.
קיוטי ורוד ראנר, ודמויות רבות נוספות של האחים וורנר.
בשנת 1962 ג'ונס הקים יחד עם לס גולדמן את אולפני האנימציה "Sib Tower 12 Productions" והחל להפיק סרטים מצוירים עבור מטרו גולדווין מאייר כולל סרטונים חדשים של טום וג'רי ובשנת 1966 יצר סרטון מצויר אשר זכה להצלחה רבה המבוסס על סיפורו של דוקטור סוס "How the Grinch Stole Christmas".
לאחר מכן הקים ג'ונס אולפן אנימציה משלו בשם "Chuck Jones Productions" שהתמקד בסרטוני אנימציה של הלוני טונס.
ג'ונס נפטר בשנת 2002 כתוצאה מאי ספיקת לב.
צ'אק ולארי הוא סרט קומי אמריקאי בכיכובם של אדם סנדלר וקווין ג'יימס.
הסרט יצא לאקרנים בארצות הברית ב-20 ביולי 2007.
צ'אק ולארי הם שני כבאים העובדים יחד באותה תחנת כיבוי.
לאחר שבמהלך עבודתם חלק מבניין מתמוטט עליהם, ולארי מגלה שכסף פוליסת הביטוח שלו לאו דווקא יגיע לילדיו, הוא מחליט להשתמש בפרצה בחוק ולהתחתן עם חברו צ'אק.
אם לארי יהרג, צ'אק יקבל את כספי פוליסת הביטוח, וכך יוכל לדאוג לילדיו של לארי.
צ'אק, חביב הנשים, מתנגד בתחילה לרעיון, אולם חש מחויב ללארי כיוון שהוא הציל את חייו.
עובד מדינה נשלח לחקור אודותם ולגלות האם השניים אכן זוג או שהם מנסים להערים על המערכת.
צ'אק, שמתקשה להימנע מלהתחיל עם נשים, נמשך לעורכת הדין שהשניים שכרו כדי לייצג אותם.
צ'ארלס "צ'אק" לוין (אדם סנדלר): רווק, חביב הנשים.
לורנס "לארי" ולנטיין (קווין ג'יימס): אלמן עם שני ילדים שמתקשה להתמודד עם מות אשתו.
אלכס מק'דונו (ג'סיקה בייל): עורכת דינם של צ'אק ולארי.
צ'ארלס דייוויד "צ'אק" לידל , הידוע גם בתור אייסמן (איש הקרח), הוא לוחם MMA לשעבר ואלוף העולם לשעבר במשקל קל כבד של ה-UFC.
ב-9 במאי 2007 לידל הפך ללוחם ה-UFC הראשון שהופיע על השער של מגזין ESPN.
ב-29 בינואר 2008 הוציא לידל אוטוביוגרפיה הנקראת "Iceman: My Fighting Life" (בתרגום חופשי: "איש הקרח: חיי הקרב שלי").
מאזן התוצאות של לידל עומד על 21 ניצחונות (14 בנוקאאוט ו-1 בהכנעה), 6 הפסדים ו-0 תיקו.
בשנת 2009 התמודד בעונה התשיעית של תוכנית המציאות האמריקאית, רוקדים עם כוכבים, והיה למודח החמישי.
יחד עם עמיתו למקצוע, רנדי קוטור, לידל נחשב לאדם אשר הביא את תחרויות ה-MMA למיינסטרים של הספורט והבידור האמריקאי.
לאחר שספג מספר נוקאוטים שפגעו בלסתו נאלץ לפרוש.
בשנת 2001 שיחק בקומדיה "קיץ אחד של סוטול" בכיכובו של מת'וד מן, וב-2005 הופיע לידל בקליפ של להקת הרוק, ניקלבק לשיר "רוקסטאר".
צאק לידל הופיע גם בפמליה
בשנת 2008 הופיע בקומדיה "שומר ראש במבצע" בכיכובו של אוון וילסון.
בשנת 2013 שיחק בתפקיד עצמו בסרט "קיק אס 2".
בשנת 2015 שיחק לצד דולף לונדגרן בסרט הפעולה "מהומה" וגם בסרט המלחמה והפעולה "חזירי המלחמה".
בשנת 2019 שיחק במותחן האקשן "האצה", לצדם של דולף לונדגרן ודני טרחו.
בישראל, שתי עונותיה הראשונות של הסדרה שודרו בהוט.
צ'אק ברטאוסקי הוא חנון מחשבים אינטגנטי וביישן שלא מצליח לממש את הפוטנציאל שלו.
בשנות העשרים לחייו צ'אק עובד כמומחה מחשבים בחנות "באי מור" (מילולית: קנה יותר, פארודיה על החברה האמריקאית "בסט באי") במחלקת תמיכה טכנית עם חברו הטוב, מורגן.
צ'אק גר עם אחותו, אלי, שמנסה לעודד אותו להגשים את הפוטנציאל שלו, ובן זוגה דבון (אותו צ'אק מכנה "קפטן מדהים Captian Awesome").
בערב יום הולדתו צ'אק מקבל אימייל מברייס, שותפו לחדר מימי לימודיו בקולג', שגרם לצ'אק לנשור מלימודיו באוניברסיטת סטנפורד.
כשצ'אק פותח את האימייל שקיבל מברייס, כל מסד הנתונים של ה־CIA וה־NSA מועבר אל תוך מוחו.
המידע הגיע ממחשב על הנקרא "המחשב המשולב".
ה-CIA וה-NSA רוצים את המידע בחזרה.
לשם כך שתי הסוכנויות שולחות סוכנים (שרה מה-CIA וקייסי מה-NSA) שישמרו על צ'אק מהפושעים המעוניינים במידע שנמצא בתוך ראשו.
במהלך הסדרה צ'אק ושרה ווקר, סוכנת ה-CIA, מפתחים רגשות אחד כלפי השנייה ולבסוף הופכים לזוג.
העונה נפתחת בכך שברייס לארקין, חבר לשעבר של צ'אק מתגלה כסוכן חשאי.
רגע לפני מותו, שולח ברייס לצ'אק את "המחשב המשולב" המכיל את מלוא המידע החשאי של ה-CIA וה-NSA.
בעזרת טכנולוגיה חדשנית, צ'אק מגלה להפתעתו שמידע הוכנס אל תוך מוחו ושהמידע ממנו נשלף באופן אסוציאטיבי.
ה-CIA וה NSA שולחים את הסוכנים שרה ווקר וג'ון קייסי כדי להגן על צ'אק.
כחלק מסיפור הכיסוי שלהם, מעמידים צ'אק ושרה פני זוג ובמהלך העונה צ'אק מתאהב בשרה.
צ'אק מתמיד להסתיר את זהותו החשאית (בעידוד שרה וקייסי) מאחותו אלי, בן זוגה דבון וחברו הטוב ביותר, מורגן, שעובד ביחד איתו בחנות באי מור.
במהלך העונה מתגלה כי ברייס הוחזר לחיים על ידי הארגון החשאי, פולקרום.
בנוסף מתגלה כי בעבר, ברייס ושרה היו צוות והתאהבו.
במהלך העונה החבורה ממשיכה לנסות לעצור את הארגון פולקרום.
בינתיים, מורגן מתאהב באנה, עובדת בבאי מור, והם נהפכים לזוג עד פתיחת עונה 3.
בפרק 13, החותם את העונה, דבון מציע נישואים לאלי והיא מסכימה.
יתר על כן, מתגלה כי החבורה צריכה לבודד את צ'אק מהסביבה.
קו העלילה הראשי של העונה עוסק במאבק של הצוות בארגון פולקרום.
במהלך העונה ג'יל, חברתו בקולג' של צ'אק, חוזרת ומתגלה כסוכנת פולקרום.
במהלך העונה לאט לאט גם שרה מתאהבת בצ'אק אך חזרתו לחיים של ברייס, בעזרת טכנולוגיה מתקדמת ששמרה אותו על סף מוות, מסבכת את העניין.
צ'אק מעוניין להביא את אביו; שעזב אותו ואת אלי כשהיו קטנים-לחתונתם של אלי ודבון.
במקביל, במהלך העונה צ'אק מעוניין להפטר מן המחשב המשולב אולם ללא הצלחה, ומגלה כי היחיד שיכול להוציא מחשב משולב מראשו הוא איש מסתורי בשם "אוריון".
בפרקי סיום העונה, צ'אק מאתר את אביו ומגלה כי הוא אוריון, צ'אק ושרה הופכים לזוג, קייסי מקבל קידום לדרגת קולונל, ומורגן עובר להוואי עם אנה.
במקביל, דבון מגלה את סודו של צ'אק והופך לראשון בחבורה שיודע את סודו של צ'אק.
בפרק 22, החותם את העונה השנייה, אלי ודבון מתחתנים, פולקרום מושמדים וברייס, שאמור היה לקלוט אל תוך מוחו את הגרסה המשופרת של המחשב המשולב, נרצח.
אביו של צ'אק, אוריון, מצליח להוציא את המחשב המשולב ממוחו של צ'אק, אבל בצעד אחרון נגד פולקרום.
נאלץ צ'אק להוריד אל מוחו את הגרסה החדשה של המחשב המשולב ומתגלה כי, לפתע, צ'אק יודע קונג פו.
העונה מתחילה שישה חודשים לאחר סוף העונה השנייה שבהם, כאשר מתברר שצ'אק, שאמור היה לברוח עם שרה, ויתר על כך לטובת חיי הריגול, ועוזב כדי לעבור הכשרת מרגלים מסודרת, אולם לא הצליח לעבור את מבחן ההכשרה מכיוון שאינו מסוגל "להרוג" את אלו שמגלמים את הפושעים בתרגיל הסיום, ומפוטר מתפקיד מבצעי.
במקביל, מורגן חוזר מהוואי אחרי שאנה זרקה אותו.
במהלך העונה החבורה מתמודדת מול ארגון חדש, "הטבעת", וכאשר צ'אק מסייע לקייסי ושרה ללכוד מתנקש של הארגון, גנרל בקמן מבינה שהוא חיוני ומגייסת אותו מחדש לצוות.
במהלך העונה מצטרף לצוות סוכן חשאי חדש בשם דניאל שאו שהופך למנהיג הקבוצה.
במהלך העונה, ממונה מורגן לעוזר המנהל החדש בבאי מור.
צ'אק מנהל רומן עם עובדת חדשה בשם האנה ומנגד, שרה מנהלת רומן עם דניאל שאו - אך שני הרומנים מסתיימים במהרה.
מורגן מגלה את סודו של צ'אק ושואף להצטרף אל הקבוצה ולהפוך למרגל.
בחלק מן המשימות הוא מקבל תפקיד.
בשלב מסוים דניאל מתגלה כבוגד ששייך לארגון הטבעת ומנסה להרוג את שרה שהרגה במשימה את אשתו.
צ'אק מגן עליה והורג אותו.
דבון, שיודע על סודו של צ'אק מצטרף לכמה מן המשימות בהתלהבות, שהופכת לפחד כשהוא מגלה את הקושי שבמשימות ובהסתרת הסודות הכרוכה בהן.
בגלל חששו מפני פגיעה הוא משכנע את אלי להצטרף לתוכנית "רופאים ללא גבולות" והם נוסעים לאפריקה.
שרה וצ'אק הופכים לזוג רשמי.
דבון ואלי חוזרים מאפריקה לאחר שהות קצרה, כיוון שדבון חלה במלריה.
אך מתברר שהמחלה נגרמה על ידי סוכן הטבעת שנמצא עימם באפריקה במטרה להשיב את אלי הביתה.
אותו סוכן נפגש עם אלי (לאחר שובה) וגורם לה להאמין שהוא סוכן CIA ושקייסי הוא בוגד ומבקש את עזרתה להגיע אל אביה כשהוא טוען שיש להגן עליו מפני קייסי וחבריו.
קייסי מגלה שיש לו בת מאהובתו לשעבר ובעודו מנסה להגן עליה מפר פקודה תוך ידיעה שאם ייתפס יואשם בבגידה.
כאשר הבגידה נחשפת, הגנרלית מפטרת אותו, אך לאחר עזרה בלתי רשמית מצ'אק ושרה היא משיבה לו את משרתו.
בסוף העונה, צ'אק מתקשה לשלוט במחשב המשולב שבמוחו וסובל מתופעות לוואי.
בינתיים, מתגלה כי דניאל שאו עדיין חי, שהוא הוריד לעצמו למוח גרסה של המחשב המשולב ושהוא אחד ממנהלי הטבעת שמנסים להשתלט על ה-CIA על ידי חדירה מבפנים והשפעה על המנהלים.
הוא וקבוצתו ניסו להיעזר באלי כדי להגיע אל אביה ולגנוב ממנו את "המנהל", כלי מתוחכם שנמצא בתוך שעון ומיועד לסייע לאנשים שבמוחם המחשב המשולב מפני תופעות הלוואי על המוח וסכנת איבוד שפיות.
מתנהל מרדף שאליו מצטרף אוריון - אביו של צ'אק.
אוריון נהרג כשמגן על צ'אק ואלי מגלה את סודו של צ'אק.
בפרק החותם את העונה השלישית, דניאל נתפס בקרב האחרון בידי צ'אק שמחזיר לעצמו את "המנהל".
קבוצת הטבעת מושמדת, הבאי מור נשרף וג'ף ולסטר מואשמים בשריפתו.
בנוסף, מתגלה כי אוריון השאיר מכתב לצ'אק בו הוא מסביר לו שהוא חייב למצוא את אמו, מרי אליזבת ברטאוסקי.
קווי עלילה מרכזיים במהלך עונה 4: חיפושו של צ'אק אחר אמו, התקרבות ביחסים של צ'אק ושרה (שבסוף העונה מתחתנים) והמאבק כנגד אלכסיי וולקוף בחצי הראשון של העונה ובשני כנגד בתו.
בתחילת העונה, צ'אק מחפש את אמו ומגלה שלפני עשרים שנה אמו התחילה לשמש כמרגלת של ה־CIA אצל אלכסיי וולקוף, ראש תאגיד פשיעה רוסי.
במהלך העונה צ'אק מצליח לשחרר את אמו לחופשי ולהכניס את אלכסיי וולקוף לכלא.
בהמשך, מגלים כי לוולקוף יש בת, ויויאן.
עקב השתלשלות האירועים, ויויאן הופכת למנהיגה החדשה של אימפריית וולקוף.
במקביל: מורגן מפתח רומן עם אלכס, בתו של קייסי; מורגן וקייסי עוברים לגור ביחד; הבאי מור הופך לבסיס צבאי במסווה של חנות ומורגן מתחיל לנהל את חנות המסווה, כאשר ביג מייק עובד תחתיו כסגן מנהל.
בסיום העונה מתגלה כי לפני 30 שנה, סטיבן ברטאוסקי תמן את המחשב המשולב באיש שנקרא "סוכן X".
הסוכן X מתגלה כאלכסיי וולקוף, שהיה סוכן CIA חביב ותמים בשם הארטלי, לפני שהמחשב המשולב נכנס למוחו ושינה אותו.
במהלך התרחשויות אלו מאבד צ'אק את המחשב המשולב ממוחו.
בדקה האחרונה של הפרק, מורגן בטעות מעלה אל מוחו את המחשב המשולב.
בסוף העונה הקודמת פיטר הסוכן דקר (CIA) את צ'אק, שרה ואת קייסי משירות הביטחון.
לאחר שהרטלי (וולקוף) נתן להם את כל ההון של "תעשיות וולקוף" הם החליטו לפתוח סוכנות ריגול פרטית בשם Carmichael Industries ("תעשיות קרמייקל").
בעונה זו המחשב המשולב נמצא במוחו של מורגן, אולם הגרסה שטען אל מוחו היא גרסה פגומה, שמשבשת לו את תפקוד המוח.
לקראת סוף העונה מופיע סוכן עבר של ה-CIA שבמקור המחשב המשולב יועד לו, אך כרגע בידיו גרסה פגומה כפי שהייתה למורגן והוא מחפש את כל המפתחות על מנת לבטל את הפגם.
שרה וקייסי נקלעים למארב וכתוצאה מכך שרה טוענת את המחשב המשולב דבר שגורם לה לשכוח מחייה הקודמים בברבנק, עם זאת בתת-מודע שלה עדיין קיימים זיכרונות וצ'אק מנסה להשיב לה אותם.
צ'אק ברטאוסקי (זאקרי לוי) - גיבור הסדרה, חי את חייו הרגילים עד שהפך בלי כוונה לנכס חשוב עבור סוכנויות הביטחון של ארצות הברית.
בכל פעם שצ'אק רואה חפץ, אדם או שומע צליל אשר מוכר למחשב המשולב, מקבל צ'אק הבזקי זיכרון המכילים מידע אודותיו.
שרה ווקר (איבון סטרזובסקי) - סוכנת CIA אשר נשלחה לשמור על צ'אק.
עובדת בתור סיפור כיסוי כמוכרת בחנות נקניקיות (עונה 1) וחנות יוגורט (עונה 2).
מאוהבת בצ'אק אך מכחישה זאת עד לעיצומה של העונה השלישית, בה הם הופכים לזוג.
בסוף העונה ה-4 מתחתנת עם צ'אק, בפרקים האחרונים של העונה החמישית שרה טענה את המחשב המשולב למוחה, בתהליך שגרם לה לשכוח את כל חייה עם צ'אק ושוכנעה שהוא פושע שצריך לחסל.
שרה מגלה לצ'אק כי שמה האמצעי הוא ליסה ומגלה לדניאל שואו ששמה הפרטי האמיתי הוא סאם.
בעקבות נישואיה לצ'אק, השם האמיתי שלה לאחר החתונה הוא "סאם ליסה ברטאוסקי" (שם משפחתה המקורי של שרה מעולם לא נחשף).
ג'ון קייסי (אדם בולדווין) - סוכן NSA אשר נשלח לשמור על צ'אק.
שמו האמיתי הוא אלכסנדר קובורן, והוא איש חיל הנחתים האמריקני לשעבר.
קייסי עובד עם צ'אק ב"באי מור" בתור כיסוי למשימתו להגן על צ'אק.
קייסי הוא מתנקש מיומן וידוע בנאמנותו למדינה ובנכונותו למילוי פקודות.
במהלך העונה השלישית מתגלה כי יש לו בת בשם אלכס.
מורגן גריימס (ג'ושוע גומז) - חברו הטוב ביותר של צ'אק.
מתוודע לכך שצ'אק סוכן חשאי באמצע העונה השלישית והוא היחיד מחבריו של צ'אק שמצטרף ל"צוות בארטאוסקי", בעונה ה-4 הופך למנהל החנות של "באי מור" ובסופה טען לעצמו את המחשב המשולב.
בעונה הרביעית הוא ואלכס (בתו של קייסי) הופכים לזוג.
אלי ברטאוסקי (שרה לנקסטר) - אחותו הגדולה של צ'אק העובדת כרופאה.
היא דואגת ושומרת על צ'אק אף על פי שאינה יודעת שהוא סוכן חשאי, התחתנה בסוף העונה ה-2 עם דבון, בעונה ה-4 היא נכנסת להריון.
דבון וודקומב ("קפטן מדהים") (ריאן מק'פרטלין) - חברה לחיים של אלי, אחותו של צ'אק, העובד כרופא.
בסוף העונה הראשונה מציע לאלי נישואין.
לפעמים הוא עוזר לצ'אק בעצות.
בסוף העונה השנייה מתוודע לעובדה שצ'אק סוכן חשאי.
מייקל "ביג מייק" טאקר (מייק כריסטופר לורנס) - המנהל הקשוח של ה"באי מור".
בעונה 4 הופך לסגן-מנהל של מורגן.
ג'ף ברנס (סקוט קרינסקי) ולסטר פאטל (ויק שאי) - עובדים חסרי אחריות ב"באי מור", חברים טובים עם נטייה להסתבך בצרות.
בעונה 2 מקימים להקה שנקראת ג'פסטר.
בסוף העונה ה-3 המשטרה רודפת אחריהם עד לתחילת העונה ה-4 מכיוון שחשבו שהם שרפו את "באי מור".
בעונה 5 ג'ף מתחיל טיפול תרופתי והופך לחכם ואחראי.
גנרל דיאן בקמן (בוניטה פרידריסי) - מפקדת ב-NSA ואחראית על מבצע ברטאוסקי.
ברייס לארקין (מאט בומר) -(עונות 1–2) סוכן C.I.A וחברו של צ'אק מאוניברסיטת סטנפורד, שבהמשך גורם לגירושו מהאוניברסיטה.
לארקין הוא האדם אשר שלח לצ'אק בדואר אלקטרוני את המחשב המשולב ובכך הפך את צ'אק למרגל בעל כורחו.
בתחילת העונה הראשונה נראה כי מת, אולם במהלך העונה מתגלה שהוא עדיין בחיים, בסוף העונה השנייה ברייס מת.
במהלך הסדרה מתברר שגרם לגירושו של צ'אק מהאוניברסיטה כי חשב שכך יוכל להגן עליו.
ובת זוגו של מורגן החל מעונה 1, הם נפרדים בתחילת העונה ה-3.
קרינה מילר (מיני הנדן) -(משחקת בפרק 1 בכל עונה) סוכנת סי איי אי (C.I.A) קשוחה.
בעברה חברה לצד שרה בצוות ה"חתולות".
סטיבן ברטאוסקי (סקוט בקולה) - (עונה 3, מופיע גם בעונה 2 בפרקים האחרונים) מכונה גם אוריון.
גאון מחשבים, והמתכנן העיקרי של המחשב המשולב.
בסוף העונה ה-3 הוא נרצח על ידי שאו.
דניאל שאו (ברנדון ראות') -(עונה 3 הופיע בשני פרקים בעונה 5) סוכן מיוחד של הסי איי אי (C.I.A).
מצטרף בעונה ה-3 ועוזר במאבק נגד "הטבעת", אולם במהלך העונה חוצה את הקווים וחובר לטבעת.
צוות ברטאוסקי חושב ששאו נהרג באמצע העונה השלישית, אולם מתברר שהוא חי בהמשך העונה, והוא נכלא בסוף העונה השלישית.
בורח מהכלא בסוף העונה החמישית.
אלכס מקיו (מקינה מלווין) - (עונות 3–4) בתו מנישואיו הראשונים של ג'ון קייסי.
ובת הזוג של מורגן החל מעונה 4.
מרי ברטאוסקי (לינדה המילטון) - (עונה 4, בעונה 5 הופיעה בפרק 1) האמא האבודה של צ'אק.
הייתה סוכנת סמויה במשך 20 שנים בארגון הפשע של וולקוף והפכה לסגניתו ואשת סודו.
צ'אק מסייע לה להשלים את משימתה ולחזור הביתה.
אלכסיי וולקוף (טימותי דלטון) - (עונה 4) בעל תאגיד פשע רחב ממדים.
במהלך עונה 4 מתברר שבעברו היה סוכן CIA בשם הארטלי שמוחו שובש בעקבות ניסויים מוקדמים של המחשב המשולב, ולאחר שצוות ברטאוסקי מתקן בעיות אלו, הארטלי פורש מחיי הפשע ותורם את כספו לצוות.
גרטרוד ורבנסקי (קארי אן מוס) - (עונה 5) מנהלת משרד אשר מתחרה ב"קרמייקל תעשיות".
כמו כן, יש לה עלילת משנה עם קייסי.
צ'אק איידסון הוא כדורסלן עבר אמריקאי ששיחק לאחרונה בעמדות הקלע והסמול פורוורד בקבוצת אוניקס קאזאן מליגת VTB.
צ'אק איידסון החל לשחק במדיה של אוניברסיטת דרום קרוליינה מליגת הדיוויז'ן ה-1 של ליגת המכללות במשך ארבע שנים.
איידסון בחר שלא להירשם לדראפט ה-NBA של 2003 והתחיל את הקריירה המקצועית שלו במדי קבוצה מליגת ה-NBDL, פלורידה פליים, עימה רשם ממוצעים גבוהים, בעונתו היחידה בקבוצה, של כ-13 נקודות וכ-5 אסיסטים למשחק.
לאחר מכן, איידסון עבר לקבוצה הגרמנית, גיסן 46 ועזר לה להעפיל בסוף העונה הסדירה למשחקי ההצלבה בה קבוצתו לא נחלה הצלחה רבה והובסה על ידי במברג.
איידסון המשיך עונה נוספת במדיה של גיסן וסיים עם ממוצעים של כ-11 נקודות וכ-5 אסיסטים למשחק.
בעונת 2006/07 עבר לקבוצת ליגת העל הצרפתית, שטרסבורג ושיחק עימה במשך עונה אחת.
בקיץ שלאחר העונה חתם במדיה של ריטאס וילנה.
בעונת 2008/09 צ'אק איידסון עזר למועדון הליטאי והצעיד אותו לזכייה בגביע היורוקאפ כשבגמר קלע 14 נקודות, מסר 4 אסיסטים והוריד 4 כדורים חוזרים בניצחון ריטאס על חימקי מוסקבה, 74-80. עוד קודם לכן, בהגרלת משחקי חצי הגמר, נבחר איידסון לשחקן המצטיין של עונת המשחקים הרגילה.
בעקבות יכולתו מספר קבוצות יורוליג הביעו עניין בהחתמתו.
ב-22 במאי 2009, חתם איידסון בקבוצה הישראלית מכבי תל אביב, בחוזה שהוערך בכמיליון דולרים עבור שנתיים.
בעונת זכה איידסון בגביע הישראלי בלבד, אך בעונה הבאה הוא זכה בדאבל עם מכבי (אליפות וגביע).
בנוסף הוא הגיע לגמר היורוליג שם הפסיד לקבוצה פנאתינייקוס.
בתום עונת , לאחר שתי עונות במכבי תל אביב, הודיע איידסון על עזיבתו את הקבוצה, וחתם על חוזה לשחק בברצלונה בשנתיים הבאות בחוזה המעורך כשני מיליון דולר לעונה.
לאחר עונה אחת במועדון הקטלוני, שוחרר ועבר לשחק במועדון הרוסי אוניקס קאזאן.
בעונתו הראשונה בקבוצה נבחר לחמישייה השנייה של היורוקאפ.
לאחר תום חוזהו בקאזאן פסק מפעילות מקצוענית ובאופן מעשי עבר לסטטוס של שחקן לא פעיל, בו הוא מחזיק עד היום (2017).
MVP של משחק האולסטאר של הליגה הליטאית (2009)
MVP של הליגה הבלטית (2009)
צ'ארלס ג'רום "צ'אק" דיילי היה מאמן כדורסל אמריקאי, אשר אימן שנים רבות בליגת ה-NBA.
ב-9 במאי 1994 זכה דיילי למקום בהיכל התהילה של הכדורסל.
עיקר הצלחתו הייתה כאשר אימן את קבוצת דטרויט פיסטונס במשך 9 שנים, ואיתם זכה בשתי אליפויות רצופות של ליגת ה-NBA, בשנים ו-.
שיא נוסף היה הזכייה במדליית הזהב כמאמן נבחרת החלומות באולימפיאדת ברצלונה בשנת 1992.
במהלך 14 שנותיו כמאמן בליגת ה-NBA אימן גם בקבוצות קליבלנד קאבלירס, ניו ג'רזי נטס ואורלנדו מג'יק.
ב-9 במאי 2009 נפטר דיילי ממחלת סרטן הלבלב.
צָ'אנַקְיַה (בסנסקריט: चाणक्य, Cāṇakya; 350-283 לפנה"ס) היה פילוסוף, איש ממשל וצבא והוגה פוליטי וצבאי הודי.
הוא נחשב למייסד מקצועות הכלכלה ומדע המדינה.
בעולם המערבי הוא נחשב למקביל ההודי של מקיאוולי, על אף שעבודותיו של צ'אנקיה קדמו לאלו של מקיאוולי בכ-1,800 שנה.
צ'אנקיה נחשב למחברו של הטקסט ההודי הקדום על ממשל ופוליטיקה, ה"ארטשסטרה".
צ'אנקיה היה ראש ממשלה בימיו של קיסר האימפריה המאורית הראשון, צ'נדרגופטה מאוריה, וכן היה יועצו של הקיסר והמתכנן העיקרי של עלייתו לשלטון.
צ'אנקיה היה מורה בתכסילא, מרכז למידה עתיק, והיה אחראי ליצירת האימפריה המאורית, שהייתה הראשונה מסוגהּ בתת-היבשת ההודית.
עבודותיו אבדו לקראת סוף ימי ממלכת גופטה, ונתגלו מחדש רק ב-1915.
צ'אצ'אק (בסרבית: Čačak; באותיות קיריליות: Чачак) היא בירת מחוז מוראביצה, והעיר השמינית בגודלה בסרביה.
העיר ממוקמת במערב המדינה, על גדת נהר זאפדנה מוראבה, ומרוחקת כ-144 קילומטרים מעיר הבירה בלגרד.
בנוסף, לעיר הסכמי שיתוף פעולה עם ערים נוספות:
צ'אנסלור בנט ידוע בשם הבמה שלו צ'אנס הראפר , הוא אומן היפ הופ אמריקאי משיקגו.
לאחר יציאת המיקסטייפ הראשון שלו לקח אותו תחת חסותו הראפר האמריקאי דונלד גלובר, דונלד עזר לצ'אנס לפרוץ לתודעת הציבור והיחסים ביניהם תוארו כיחסי "אח גדול, אח קטן".
במהלך לימודיו בקולג', אחד ממוריו של צ'אנס הפציר בו להתחיל לעסוק במוזיקה, צ'אנס כבר הראה התעניינות במוזיקה עוד בגיל הצעיר, ובז'אנר היפ הופ לאחר ששמע את האלבום The College Dropout של הראפר קניה וסט.
במהלך לימודיו הושעה צ'אנס למשך עשרה ימים מהלימודים, בזמן זה הקליט צ'אנס את המיקסטייפ הראשון שלו בשם "10 Day" אשר עוסק במכללה ובלימודים, במשפחתו ובחיים והרצון שלו להצליח כראפר צעיר.
בתאריך 30 באפריל 2013 שחרר צ'אנס את המיקסטייפ השני שלו הנקרא "Acid Rap", בהשפעת LSD, האלבום מתואר מנקודת מבטו של אדם צעיר שרק סיים את גיל ההתבגרות ונחשף לעולם.
במיקסטייפ התארחו אומנים כמו צ'יילדיש גמבינו, טוויסטה ואב-סול.
המיקסטייפ גרם לצ'אנס לזכות למודעות רבה בקרב האינטרנט ולרכוש קהל רב של מעריצי היפ הופ, המיקסטייפ הוכתר על ידי מבקרים רבים כאחד מהאלבומי ההיפ הופ הטובים ביותר לשנת 2013.
לאחר מכן התחיל לערוך צ'אנס סיבובי הופעות ולהשתתף במספר רב של שירים, אחד מהשירים היה הסינגל של ג'סטין ביבר "Confident" אשר הגיע למקום ה-41 במצעד הבילבורד הוט 100.
2016-היום: Coloring Book וזכייה בגראמי
ב-13 במאי 2016 שחרר צ'אנס בחינם את המיקסטייפ השלישי שלו "Coloring Book".
ב-12 בפברואר 2017 זכה צ'אנס ב־3 פרסי גראמי באמן החדש הטוב ביותר, אלבום הראפ הטוב ביותר Coloring Book, ובהופעת הראפ הטובה ביותר עם "No Problem" — Chance the Rapper Featuring Lil Wayne & 2 Chainz
ב-18 בנובמבר 2017 הנחה צ'אנס את הסדרה Saturday Night Live, ההופעה שלו זכתה לתשבחות רבות.
בשנת 2018, השתתף בשיר "Best Life" של קארדי בי.
השיר נכלל באלבום בכורתה, Invasion of Privacy.
ב-26 ביולי 2019 הציג צ'אנס את אלבומו הראשון "The big day" שמדבר בעיקר על יחסיו עם אשתו, האלבום ספג ביקורות מפולגות בעיקר בטענה שזהו "היפ הופ רך מידי" אך עם זאת הגיע למקום השני במצעד בילבורד 100 עם למעלה מ-100,000 אלבומים שנמכרו.
בסוף שנת 2019 עלתה לרשת נטפליקס התוכנית "זרימה" שמטרתה היא למצוא את אמן הראפ והיפ הופ הגדול הבא, צ'אנס היווה את אחד משלושת השופטים הראשיים בתוכנית לצד קארדי בי וT.I.
בשנת 2022 היה למנטור בעונה ה-23 של תוכנית המציאות האמריקאית The Voice.
צ'ארלס "צ'אק" לורי , הוא מפיק, במאי ותסריטאי טלוויזיה יהודי-אמריקאי.
יצר קומדיות מצבים רבות לאורך השנים, בהן "דארמה וגרג", "שני גברים וחצי", "המפץ הגדול", "ממי" ו"בי פלוס".
שימש גם כמפיק בסדרות "מייק ומולי", "רוזאן" ו-"United States of Al".
כמו כן יצר את הסדרה "שלדון הצעיר", פרקוול לסדרה המפץ הגדול.
נולד בשם צ'ארלס מייקל לוין (Charles Michael Levine) בלונג איילנד שבניו יורק למשפחה יהודית.
לאחר שסיים תיכון למד באוניברסיטת המדינה של ניו יורק בפוסטדם , אך נשר לאחר שנתיים כדי להמשיך בקריירה מוזיקלית.
מ-1979 עד 1992 היה נשוי לשותפתו העסקית פולה סמית'.
מ-2001 עד 2010 היה נשוי לדוגמנית והשחקנית קארן ויטר.
מ-2010 עד 2011 יצא עם השחקנית והדוגמנית עמנואל ווז'יי.
ב-2018 התחתן עם אריאל מנדלסון.
צ'ארלס דייוויד "צ'אק" טוד הוא עיתונאי יהודי אמריקאי, המגיש את התוכנית "פגוש את העיתונות" ברשת NBC ומשמש ככתב הפוליטי הבכיר של רשת NBC News.
טוד נולד במיאמי שבפלורידה, כבן לאם יהודיה (לבית ברנסטיין) ואב נוצרי.
הוא גדל והתחנך כיהודי חילוני, למד באוניברסיטת ג'ורג' וושינגטון אך לא סיים את התואר במדע המדינה.
בשנים 1992 עד 2007 עבד במערכת הניוזלטר "The Hotline" ושימש עורכו הראשי במשך שש שנים.
ב-2007 גויס על ידי מגיש התוכנית "פגוש את העיתונות" טים ראסרט לרשת NBC, שם הוא שימש פרשן פוליטי ומונה לכתב הפוליטי הבכיר של רשת NBC News.
בדצמבר 2008 מונה לכתב הבכיר של הרשת בבית הלבן.
בספטמבר 2014 מונה למגיש "פגוש את העיתונות", בהחליפו את המנחה הקודם דייוויד גרגורי.
יחד עם חברי מערכת NBC News זכה פעמיים בפרס אמי על סיקור תקשורתי.
הוא מחברו של הספר: "The Stranger: Barack Obama in the White House" על תקופת כהונתו של ברק אובמה כנשיא ארצות הברית.
הזוג מתגורר במחוז ארלינגטון שבווירג'יניה, בסמוך לוושינגטון.
הוא חבר קהילת בית הכנסת הרפורמי "רודף שלום" (Rodef Shalom) בפולס צ'ארץ' (Falls Church), וירג'יניה.
צ'אסווה נסופוואה היה כדורגלן זמבי ששיחק בעמדת החלוץ.
נסופוואה נולד בזמביה וגדל במחלקת הנוער של זנאקו, מועדון כדורגל זמבי.
בשנת 1999 החל לשחק בקבוצה הבוגרת של המועדון, ובעונת זכה איתו באליפות זמביה ובגביע הזמבי.
לאחר מכן עבר לקריליה סובייטוב סמרה מליגת העל הרוסית, בה ערך 2 הופעות.
בין היתר שיחק גם בקבוצת המילואים של המועדון.
בעונת חזר נסופוואה לזנאקו, ובעונה הבאה שיחק בגרין בופאלוס, מועדון זמבי נוסף, וגם איתו זכה בגביע הזמבי.
בין השנים 2005 ו-2007 שיחק נסופוואה בטלקום מלזיה המלזית.
בחודש אוגוסט 2007 הגיע נסופוואה לתקופת התרשמות בהפועל באר שבע, והבקיע שני שערים בשתי הופעות בגביע הטוטו, מה שהוביל להחתמתו במועדון, ששיחק בליגה הלאומית.
ב-25 באוגוסט 2007 ערך נסופוואה את הופעת הבכורה שלו בליגה הלאומית, כששיחק 90 דקות והבקיע שני שערים במשחק נגד הכח עמידר רמת גן.
ב-29 באוגוסט 2007 לקה נסופוואה באי-ספיקת לב ומת במהלך משחק אימון נגד מכבי באר שבע באצטדיון וסרמיל.
לאחר 40 דקות הוא הובא למרכז הרפואי האוניברסיטאי סורוקה, בו נקבע מותו באופן רשמי.
ב-6 בספטמבר 2007 נשרפה גופתו של נסופוואה בזמביה.
פרדריק צ'ילובה, נשיא זמביה בעבר, נכח בטקס יחד עם מספר שחקני נבחרת זמביה.
הפועל באר שבע הפסיקה את השימוש בחולצה מספר 6 כאות הנצחה.
במהלך עונת 2017/18, במשחק האליפות של הפועל באר שבע מול מכבי תל אביב, הגיעו אשתו ובנו של נסופוואה לביקור באצטדיון טרנר.
טיסתם מומנה מגיוס כספים של אוהדי הקבוצה.
נסופוואה ערך 33 הופעות בנבחרת זמביה, בהן הבקיע 9 שערים.
הוא היה חלק מסגל הנבחרת בגביע אפריקה לאומות 2002.
צ'אק צ'יקן היא סדרת אנימציה מלזית - סינית.
היא שודרה בארצות דרום-מזרח אסיה בערוצי דיסני.
Animasia Studio, היוצרת המלזית, חתמה ב-2016 עם חברת האנימציה הסינית, Zero One Animation, על שיתוף פעולה להפקת סרט המבוסס על הסדרה, שמתוכננת לצאת ב-2017.
צ'אק: תרנגול לוחם יהיר ולא יוצלח אשר מצא בהר הגעש ביצת זהב קסומה אשר יכולה לשנות אותו לכל חיה.
פליק: יונה לוחמת, חברה של צ'אק, רבה איתו לפעמים.
וינג: חבר של צ'אק, ממציא לא יוצלח.
ד"ר מינגו: פלמינגו בעל מוח גדול הרוצה להשתלט על העולם ולגנוב את הביצה.
די הברווז: ברווז ירוק רובוטי אשר רוצה להשתלט על העולם ולגנוב את הביצה.
דון ודקס: העוזרים של די הברווז.
דקס שמן ושניהם תמיד מפשלים
הפינגוונים: עוזריו של ד"ר מינגו.
מצוידים בחליפה מקפיאה מכיוון שהם פינגווינים והם מאנטארקטיקה.
הקיסר המרושע: שלד של נשר והקיסר של שלדי הנינג'ה, מצא את הביצה השחורה.
שלדי הנינג'ה: עוזריו של הקיסר המרושע, מתפרקים בקלות.
ראש העיר: אחראי על העיר שבה צ'אק מתגורר.
מוציא סכום כסף גבוה כדי להרוס את האיומים שעל העיר
כתבת החדשות: כתבת שמודיעה את חדשות העיר.
ינשוף מנהל מוזיאון: ינשוף אשר מנהל את המוזיאון.
חפרפר: חולד אשר שונא את צ'אק.
לביצת הזהב של צ'אק יש 12 יכולות והם:
מהירות צ'יטה (Speeding Cheetah) - נותן לצ'אק את היכולת לרוץ במהירות על וגם נותן לו רפלקסים על אנושיים.
עיני נשר (Eagle Eyes) - נותן לצ'אק את היכולת לראות בצורה טלסקופית וגם נותן לו כנפיים כדי להמריא בשמיים.
דג מעופף (Leaping Toadfish) - נותן לצ'אק את היכולת לנשום צלול מתחת למים וגם נותן לו קשקשת וכפות רגליים עם קורים.
עכבר פצפון (Miniscule Rat) - נותן לצ'אק את היכולת להתכווץ לצורה זעירה ומאפשר לו להיכנס ולטייל דרך חורים זעירים או דרך אזורים סודיים.
זיקית נעלמת (Invisible Chameleon) - נותן לצ'אק את היכולת להיעלם כדי לעקוב אחר אויבים או לעזור להתגנב באזורי אויב.
רגלי עכביש (Spider Feet) - נותן לצ'אק את היכולת להיצמד ולטפס למעלה אל הקירות וגם נותן לו לירות חוטים מפרקי הידיים שלו.
עטלף על-קולי (Sonic Bat) - נותן לצ'אק את היכולת להצמיח אוזני עטלף רגישות שיכולות לתת לו שמיעת על.
שריון ארמדיל (Armadillo Shield) - נותן לצ'אק את היכולת להפוך את הנוצות שלו לשריון חזק בלתי ניתן להריסה וגם נותן לו להתכרבל לכדור כדי להתגלגל החוצה ולהכות באויבים.
נחש גומי (Rubber Snake) - נותן לצ'אק את היכולת להפוך את הנוצות שלו לגומי כך שהוא יכול להתכופף, למעוך, למתוח ולשנות צורה לכל מיני צורות שונות.
חפרפרת (Spinning Mole) - נותן לצ'אק את היכולת להסתובב במהירות למנהרה מתחת לאדמה, ממש הופך אותו למכונת חפירה "עובדת".
אגרוף קרנף (Rhinoceros Punch) - נותן לצ'אק את היכולת החוזק-על וגם נותן לו להיות עמיד יותר מפי שניים.
בואש מצחין (Smoky Skunk) - נותן לצ'אק את היכולת להפליץ או לפלוט ערפיח רעיל שנותן לו את ההזדמנות לברוח מקרבות לא רצויים או מסוכנים, להכניע אויבים במהירות, או להרוג אויבים שקל להרוג.
צ'ארלס ארנסט גראסלי הוא פוליטיקאי אמריקאי, המכהן כנשיא הזמני של הסנאט האמריקני מ-3 בינואר 2025 ומשמש גם כנציגה של מדינת איווה בסנאט האמריקני מאז שנבחר ב-1980, מטעם המפלגה הרפובליקנית.
הוא נבחר לתפקיד שש פעמים ברציפות.
כותיק הסנאטורים מטעם המפלגה הרפובליקנית הוא כיהן בשנים 2019–2021 כנשיא הזמני של הסנאט.
לפני בחירתו לסנאט היה חבר בית הנבחרים של ארצות הברית מטעם מחוז הקונגרס השלישי של איווה (1975–1981) ובבית הנבחרים של איווה (1959–1975).
הוא ישב בראש הוועדה הפיננסית של הסנאט מינואר עד יוני 2001 ומינואר 2003 עד דצמבר 2006, בקונגרס ה-115 של ארצות הברית הוא ישב בראש ועדת המשפט של הסנאט של ארצות הברית, ובקונגרס ה-116 כיהן שוב כיושב ראש הוועדה הפיננסית בסנאט.
גראסלי נולד בעיר ניו הרטפורד שבאיווה ללואיס ארתור ורות' (לבית קרואין) גראסלי.
הוא סיים את לימודיו התיכוניים בבית הספר התיכון העירוני.
באוניברסיטת צפון איווה, שנקראה באותה עת בשם המכללה להוראה של מדינת איווה (Iowa State Teachers College), קיבל תואר ראשון ב-1955 והיה למוסמך אוניברסיטה ב-1956. בעתו סטודנט, הצטרף לאחווה החברתית-מקצועית אלפא גמא רו.
בשנות ה-50 של המאה ה-20 עבד בבתי חרושת אחדים באיווה, תחילה כחותך פחי מתכת ולאחר מכן כעובד פס ייצור.
הוא שקד על לימודי דוקטורט במדע המדינה באוניברסיטת איווה, אך לא השלים את התואר.
גראסלי ייצג חלקים ממחוז בטלר בבית הנבחרים של איווה מ-1959 עד 1975. לאחר מכן הוא היה חבר בית הנבחרים של ארצות הברית מטעם המחוז השלישי של איווה.
ב-1980 נבחר לסנאט של ארצות הברית תוך שהוא גובר על הסנאטור הדמוקרטי המכהן ג'ון קולבר.
במרץ 2009, במסגרת שערורייה בה היו מעורבים מנהלים בחברת AIG ובמסגרתה קיבלו מענקי שכר על חשבון משלם המיסים למניעת קריסתה של AIG, המליץ לבכירי החברה לנקוט בגישה היפנית, להתנצל בפומבי ואז להתפטר או להתאבד.
ב-2015 החליף את פטריק לייהי בראשות ועדת המשפט של הסנאט.
כיושב ראש הוועדה, זימן את בנו של נשיא ארצות הברית דונלד טראמפ, דונלד טראמפ ג'וניור, להעיד בפני ועדת המשפט בעניין התערבות רוסיה בבחירות לנשיאות ארצות הברית ב-2016.
גראסלי הוא הסנאטור הרפובליקני הוותיק ביותר בסנאט של ארצות הברית עם פרישתו של אורין האץ' ובעקבות התפטרותו של ת'אד קוקרן.
בינואר 2019 מונה לנשיא הזמני של הסנאט, אך לאחר שהרפובליקנים איבדו את הרוב בסנאט, הוחלף בידי הסנאטור פטריק לייהי, אשר ותיק ממנו בשש שנים, ובקונגרס ה-117 גראסלי נושא התואר "הנשיא הזמני של הסנאט בדימוס".
צ'אפי הוא סרט פעולה-דיסטופי-מדע בדיוני אמריקאי בבימויו של ניל בלומקאמפ.
בסרט מככבים שרלטו קופליי, דב פאטל, סיגורני ויבר, יו ג'קמן, חוזה פאבלו קנטיו וכמו גם נינג'ה ויולנדי ויסר, חברי ההרכב ההיפ הופ הדרום אפריקאי Die Antwoord.
הקרנת הבכורה של הסרט הייתה בניו יורק ב-4 במרץ 2015, והוא יצא לאקרנים בארצות הברית ב-6 במרץ 2015. הסרט גרף 102 מיליון דולר ברחבי העולם.
בעקבות הסלמה בשיעור הפשע ביוהנסבורג המשטרה בעיר פונה אל חברת "טטראבאל", המתמחה ברובוטיקה, בראשות מישל בראדלי (סיגורני ויבר), על מנת שתספק לכוחות המשטרה רובוטים שיסייעו להתמודד עם הפשיעה בעיר.
הרובוטים של החברה פותחו על ידי דיון וילסון (דב פאטל), מהנדס צעיר ומבריק שמפתח במקביל גם אינטליגנציה מלאכותית.
וילסון נחטף בהמשך על ידי פושעים שדורשים ממנו שיתכנת מחדש את אחד הרובוטים, על מנת שיסייע להם לבצע פשעים.
וילסון משלב ברובוט, המכונה "צ'אפי", תוכנת אינטליגנציה מלאכותית חדשנית.
צ'אנס RT-52 הוא מיניבוס מתוצרת יצרנית הרכב Optima Bus Corporation (שם רשמי: "Chance Coach Inc") בשליטת יצרנית האוטובוסים הצפון אמריקאית North American Bus Industries אשר יוצר בין השנים 1976–2003 ב-ארצות הברית
היצרן מוקם בעיר ויצ'יטה במדינת קנזס
"צ'אנס RT-52" שירתו במסלול "Wiki Wiki Shuttle" בנמל התעופה הבינלאומי דניאל ק.
אינווי בשדה התעופה העיקרי של מחוז הונולולו במדינת הוואי
"צ'אנס RT-52" כמיניסוס הסעות עדיין בשירות
צ'אפורדיאנושפה (בהונגרית: Csáfordjánosfa) הוא כפר קטן במחוז גיור-מושון-שופרון, שבצפון-מערב הונגריה.
בצ'אפורדיאנושפה חיו יהודים בתקופות זמן שונות וכמה יהודים מהכפר נרצחו בשואת יהודי הונגריה
צ'ארלס "צ'אק" נובל היה כדורסלן אמריקאי, אשר שיחק בקבוצת פורט ויין/דטרויט פיסטונס מליגת ה-NBA בין השנים 1955–1962. בעונת נבחר להשתתף במשחק האולסטאר של ה-NBA, ולאורך 7 עונותיו בליגה רשם ממוצעים כוללים של 8.0 נקודות, 3.3 אסיסטים ו-2.6 ריבאונדים למשחק.
נובל נולד בעיר אקרון שבאוהיו, ובין השנים 1950–1954 למד באוניברסיטת לואיוויל.
לאורך 4 עונותיו בקבוצת הכדורסל של האוניברסיטה העמיד ממוצעים של 15.1 נקודות ו-5.8 ריבאונדים למשחק.
בדראפט ה-NBA 1954 נבחר נובל בבחירה ה-30, על ידי קבוצת פורט ויין פיסטונס.
בעונתו המקצועית הראשונה, בטרם הצטרף לפורט ויין, שיחק עבור קבוצת "אקרון גודייר וינגפוטס" מ"ליגת ה-NIBL".
בעונתו הראשונה ב-NBA, , העפיל עם הפיסטונס למעמד הגמר, בו הפסידו מול פילדלפיה ווריורס בתוצאה 1–4. בכל 6 העונות הבאות השתתפה הקבוצה בפלייאוף ה-NBA, אך באף אחת מהן לא הצליחה לשחזר את הישג ההעפלה לגמר הליגה.
בעונת רשם נובל ממוצעי שיא של 11.3 נקודות ו-4.6 אסיסטים למשחק, ונבחר להשתתף במשחק האולסטאר של ה-NBA לצד חבריו לקבוצה וולטר דיוקס וג'ין שו.
בסיום עונת עזב נובל את הפיסטונס ופרש ממשחק, בגיל 30.
צ'אנס פרדומו היה שחקן אנגלי יליד ארצות הברית.
פרדומו נולד בלוס אנג'לס, קליפורניה ועבר לסאות'המפטון שבמחוז המפשייר, אנגליה עם אמו בילדותו.
הוא החזיק באזרחות בריטית וגם אמריקאית.
הוא למד בבית הספר הקהילתי רדברידג' (אנ') במערב סאות'המפטון לפני שהתקבל למכללת פיטר סימונדס (אנ') בווינצ'סטר.
הוא התכוון ללמוד משפטים לאחר שסיים את לימודיו, אך החליט להתמקד במשחק.
בכסף שהרוויח מעבודה בחנות נעליים ובבית קולנוע הוא עבר ללונדון, שם הצטרף לתיאטרון הלאומי לנוער (אנ'), ב ולמד בבית הספר למשחק.
בשנת 2016 ביצע את הופעת הבכורה שלו במספר סרטים קצרים.
בפברואר 2018 פורסם כי פרדומו לוהק לתפקיד הקבוע של אמברוס ספלמן בסדרת הטלוויזיה של נטפליקס "הרפתקאותיה המצמררות של סברינה".
פרדומו נבחן בעבר לתפקיד ג'אגהד ג'ונס בסדרת הטלוויזיה "ריברדייל", אך לתפקיד לוהק קול ספראוס.
פרדומו, לעומת זאת, הרשים את רוברטו אגוייר-סקסה, יוצר הסדרה, באודישן שלו עד כדי כך, עד שאגוויר-סקסה כתב את התפקיד של אמברוז בשבילו, בסדרה "הרפתקאותיה המצמררות של סברינה".
במרץ 2021 לוהק פרדומו לתפקיד ראשי בסדרת הטלוויזיה "דור ה-V" באמזון פריים וידאו.
שנה לאחר מכן הופיע בסרט "אחרי ש...
הגענו לסוף הטוב" ובשנת 2023 הופיע בסרט ההמשך "אחרי ש...הכל נגמר".
2019, מועמדות לפרס באפט"א בקטגוריית השחקן הראשי, על משחקו ב-BBC בסרט הטלוויזיה Killed by My Debt.
ב-29 במרץ 2024 נהרג בתאונת אופנוע.
שנה סרט תפקיד הערות 2021 אחרי שנפלנו לנדון גיבסון 2022 אחרי ש...
הגענו לסוף הטוב (אנ')2023אחרי ש...הכל נגמר (אנ')TBABad Man
מועמד לפרס באפט"א לטלוויזיה לשחקן הטוב ביותר רציחות במידסומר ליאו סקוט פרק: "Death of the Small Coppers" 2018–2020 הרפתקאותיה המצמררות של סברינה אמברוז ספלמן תפקיד ראשי (4 חלקים); 36 פרקים2022עמק המומיניםסנורקדיבוב; 4 פרקים 2023 דור ה-V אנדרה אנדרסון תפקיד ראשי; 8 פרקים
"צ'אנס אחרון" הוא סרט ביוגרפי בריטי-אמריקאי משנת 2013, על זמר האופרה וזוכה Britain's Got Talent, פול פוטס, בבימויו של דייוויד פרנקל ולפי תסריט של ג'סטין זקאם.
הקרנת הבכורה שלו אירעה ב-9 בספטמבר 2013, במהלך פסטיבל הסרטים הבינלאומי בטורונטו.
שיר הנושא של הסרט, "Sweeter than Fiction", נכתב והופק על ידי הזמרת-יוצרת האמריקאית טיילור סוויפט, שהפיקה גם את הפסקול שלו.
אלכסנדרה רואץ' – ג'ולז, אשתו של פול
מקנזי קרוק – בראדון, עמיתו לעבודה של פול
קולם מיני – רולנד, אביו של פול
ג'ולי וולטרס – איבון, אמו של פול
טריסטן גרבל – מת'יו, הבריון של פול
סיון טיודור אוון – מנצח, המנטור של פול
ג'מימה רופר – הידראנגאה, חברתו של בראדון
אלכס מקווין – ד"ר ת'ורפ, רופא ה-A&E הקבוע של פול
הסרט מציג גם קטעי ארכיון של סיימון קאוול, אמנדה הולדן, פירס מורגן, דקלן דונלי ואנתוני מקפרטלין מ-Britain's Got Talent.
הבמאי דייוויד פרנקל הוריד את דמי הבימוי שלו שהיו בסך 6 מיליון דולר ל-1.2 מיליון דולר, בתמורה לחלק גדול יותר מסך הברוטו של הסרט.
One Chance צולם באיטליה ובריטניה.
הסרט הוקרן לראשונה בפסטיבל הסרטים הבינלאומי בטורונטו 2013, ב-9 בספטמבר 2013 והופץ לבתי הקולנוע ב-25 באוקטובר 2013.
הסרט זכה לביקורות מעורבות עד חיוביות.
נכון לאפריל 2019, הוא מחזיק בדירוג של 63% ברוטן טומייטוז, בהתבסס על 43 ביקורות, עם ציון ממוצע של 5.4 מתוך 10; בקונצנזוס נקבע שם כי: "הסרט 'צ'אנס אחרון' צפוי וסנטימנטלי, אך אמיתי לחלוטין".
ב-Metacritic, זכה לציון 49/100 שהתבסס על 12 ביקורות, דבר שסימל "ביקורת בינונית עד ממוצעת".
אחד מיוצרי "צ'אנס אחרון", סיימון קאוול, פנה לטיילור סוויפט והציע לה להיות מעורבת בפרויקט.
לבסוף, כתבה את "Sweeter than Fiction" עם ג'ק אנטונוף, שטען שהשיר בעל אווירה של ג'ון יוז ופרסם בטוויטר שהוא "[אהב] לעבוד עם סוויפט".
צ'אסלו (בהונגרית: Császló) הוא כפר במחוז סבולץ'-סטמאר-ברג שבצפון מזרח הונגריה.
בדומה ליישובים רבים באירופה, גם אוכלוסיית צ'אסלו קטנה משמעותית בעשרות השנים האחרונות, מ-385 תושבים בשנת 1990 עד 338 תושבים בשנת 2020.
יהודים חיו בצ'אסלו בתקופות זמן שונות.
לקהילה היה בית קברות משלה ובמקום עדיין קיים בית קברות יהודי ובו כ-10 מצבות מוזנחות.
בשנת 1944 גורשו ונרצחו יהודי צ'אסלו יחד עם שאר יהודי הונגריה בשואה.
צ'אנקה (Chanka או Chanca) היא קבוצה אתנית של ילידים בפרו של ימינו, שהיו היריבים החשובים ביותר של אימפריית האינקה במחצית הראשונה של המאה ה-15.
אזור ההתיישבות של בני הצ'אנקה השתרע על חלקים ממחוזות פרו של ימינו: אפורימק, אייקוצ'ו וואנקבליקה.
מרכזים פוליטיים חשובים כללו את ומנקארפה (בקצ'ואה: "אוהל בז") והעיר אנטוואילה (, "אחו נחושת").
בני הצ'אנקה, שהקימו בעצמם אימפריה הולכת ומתרחבת, היוו איום חמור על האינקה, ובשנת 1438, תחת מנהיגם אנקו וואלוק (Anku Walluq), עם צבא בן כ-40,000 לוחמים כביכול, ניסו לכבוש את בירתם קוסקו.
אולם ניסיון כיבוש זה הסתיים באסון.
צבא מאוחד של האינקה, קאנאס (K'anas) וקנצ'יס (Canchi) הביס את צבא צ'אנקה בקרב יווארפמפה (Yawarpampa,"מישורי הדם"); שטח הצ'אנקה שולב באימפריה של האינקה.
אירוע זה מייצג נקודת מפנה במסורת האינקה.
מלך בני האינקה המנצח ידוע מאז בשם "רפורמטור של העולם", פאצ'אקוטק יופאנקי.
אחרי התבוסה הצ'אנקה שולבו באימפריה של האינקה.
הצ'אנקה היו בין העמים הכבושים שסייעו לפרנסיסקו פיסארו במלחמתו נגד האינקה.
כלכלת הצ'אנקה התבססה על פעילות חקלאית.
הם גידלו צמחים שונים של האנדים, המתאימים לרמות אקולוגיות שונות, אליהם הוסיפו גידול ומרעה של למות, ויקוניות, אלפקות וגואנקו, בעדרים בגודל ניכר, אשר נוהלו מהכפרים עם מתקנים מיוחדים לשלוט בהם ולהאכיל אותם כל עוד סיפקו צמר ובשר.
הצ'אנקה ידעו לארוג בדים, ויצרו בדים מכותנה וצמר המעוטרים בנוצות ששימשו גם כטוניקות או בגדים.
כלי החרס של הצ'אנקה היו בדרך כלל מחוספסים ולפעמים עם ציפוי אדום מדולל מאוד.
העיטור בתבליט, עם יישום כפתורים או צלמיות חרס, בתוספת חתכים או הטבעה מעגלית.
הצורות הן של לוחות פתוחים וכדים עם צוואר צר.
כלים אלו הם המשך לכלי החרס של תרבות וארי.
הצ'אנקה היו פוליתאיסטים והאל הראשי שלהם היה אוסקובילקה (Uscovilca).
צ'אנקה-קצ'ואה מתארת גרסה של קצ'ואה המדוברת באזור ההתיישבות של הצ'אנקה והיא אחת הדיאלקטים הנפוצים ביותר כיום.
היא דומה מאוד לניבים של קוסקו ובוליביה (Qusqu-Qullaw) והתקשורת ביניהם אפשרית למדי, ופותח תקן שפה כתוב נפוץ (קצ'ואה דרומית).
באזור זה, כמו בקוסקו ובבוליביה, נראה שהקצ'ואה חדרה יחסית מאוחר.
במקורות מסוימים מוזכרת כשפת המקור של הצ'אנקה, שפה שנכחדה ולא הייתה קשורה לא לקצ'ואה ולא לאיימרה.
שפה נוספת המדוברת באזור היא איימרה.
עם זאת, היסטוריונים של שפות אחרות טוענים כי בני הצ'אנקה דיברו קצ'ואה במקור.
צ'אנל טררו (; נולדה ב-28 ביולי 1991) היא זמרת, שחקנית ורקדנית ספרדית-קובנית.
היא ייצגה את ספרד באירוויזיון 2022 עם השיר "SloMo" וזכתה במקום השלישי בגמר.
צ'אנל נולדה ב-28 ביולי 1991 בהוואנה, בירת קובה.
בגיל שלוש, היא עברה עם משפחתה לאולזה דה מונטסראט בקטלוניה שבספרד.
בילדותה למדה שיעורי בלט קלאסי, שירה ומשחק.
כדי לפתח את קריירת המשחק שלה, עברה למדריד, בירת המדינה.
במהלך העשור השני של המאה ה-21 השתתפה צ'אנל במספר מחזות זמר דוגמת מאמה מיה!
השתתפה כרקדנית בתוכנית "Tu cara me suena".
בשנת 2010 רקדה צ'אנל בהופעתה של שאקירה בפרסי המוזיקה של MTV אירופה 2010.
ב-10 בדצמבר 2021 הכריזה רשות השידור הספרדית כי צ'אנל תשתתף במהדורה הראשונה של הבנידורם פסט, הקדם הספרדי לאירוויזיון.
שירה לאירוע יצא לאור ב-21 בדצמבר.
ב-26 בינואר 2022 ביצעה את "SloMo" בחצי הגמר הראשון של הקדם.
היא שובצה רביעית בסדר ההופעות של הגמר, לפני ריגוברטה בנדיני ואחרי וארי בראבה.
"SloMo" אף הגיע למקום ה-13 במצעד הסינגלים הספרדי.
שם שנה מיקומי שיא אלבום SPA LIT "SloMo" 2021 13 67
שם שנה אלבום "Mentira"(אלברטו קולאדה בהשתתפות צ'אנל)2021 "México Mágico"(יחד עם הקאסט של Malinche)
צ'אצ'ה (בגאורגית: ჭაჭა) הוא משקה אלכוהולי מסורתי הנפוץ בגאורגיה ובאזור הקווקז.
המשקה עשוי מאלכוהול מזוקק העשוי מים, סוכר, שאריות של ענבי בוסר שנשארו מהכנת יין, ניתן להכינו גם עם תאנים, קלמנטינות, תפוזים, תות או טרגון.
אחוז האלכוהול במשקה נע בין 50 אחוזים בייצור מסחרי ל-85 אחוזים בייצור ביתי.
מלבד שמו המוכר, למשקה שמות נוספים וודקה יין, וודקה ענבים או וודקה גאורגית.
צ'ארלס מריון "צ'אק" אדוארדס הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס ה-11 של מדינת קרוליינה הצפונית.
אדוארדס, חבר המפלגה הרפובליקנית, ייצג טרם היבחרו לקונגרס את מחוז הבחירה ה-48 בסנאט של קרוליינה הצפונית בין השנים 2016–2023.
אדוארדס נולד בוויינסוויל (Waynesville) שבמערב קרוליינה הצפונית.
בשנת 1997 השלים את לימודיו התיכוניים בתיכון וסט הנדרסון, ולאחר מכן למד מנהל עסקים, חשבונאות ושיווק במכללה הקהילתית בלו רידג'.
בשנת 1989 הצטרף אדוארדס למקדונלד'ס.
עד 1991 עבד כמנהל תפעול, בשנים 1991–1996 היה יועץ עסקי בכיר, ועד 1998 היה רכז פיתוח בתאגיד.
בנוסף עבד כסגן נשיא ב"שותפי מחוז הנדרסון לקדמה כלכלית".
ב-2013 התמנה לחבר במועצת המנהלים של התאגיד הפיננסי "אנטגרה".
בשנת 2020, אנטרגה התמזגה עם "First Citizens BancShares" השוכנת בראלי.
באוגוסט 2016 מונה אדוארדס לסנאט של קרוליינה הצפונית בעקבות התפטרותו של טום אפודאקה.
הוא ייצג את מחוז הבחירה ה-48 מ-19 באוגוסט 2016, ונבחר מחדש בבחירות 2018 ובבחירות 2020.
ב-30 בנובמבר 2021 הכריז אדוארדס על התמודדותו לייצוג מחוז הקונגרס ה-11 של קרוליינה הצפונית בבית הנבחרים של ארצות הברית.
את המחוז ייצג חבר הקונגרס מדיסון קות'ורן בכהונתו הראשונה; מעל קות'ורן ריחפה עננת שערוריות רבות, בעיקר כשהצהיר הצהרות שנויות במחלוקת, וספג ביקורת מצד אדוארדס על היותו מחוקק לא יעיל.
אדוארדס זכה בבחירות המקדימות לתמיכתו של הסנאטור תום טיליס, ובסופו של דבר גבר על קות'ורן ביום הפריימריז עם 33.4% מקולות הבוחרים.
אדוארדס הושבע לתפקידו בראשית ינואר 2023. בקונגרס ה-118 הוא חבר בוועדת הפיקוח והרפורמה, בוועדת התקציב ובוועדת התחבורה והתשתיות.
צ'אפל ואדי , המכונה גם "הר המוות" הוא ההר הגבוה ביותר בניגריה.
הוא ממוקם על גבול המדינה עם קמרון.
גובהו 2,419 מטרים מעל פני הים.
ההר ממוקם בגבול בין הפארק הלאומי גשאקה גומטי הנמצא במדינת טרבה במזרח ניגריה לבין אזור אדמאווה בקמרון.
ההר נמצא כ־32 קילומטרים מצפון־מערב לעיירה הקמרונית באניו וכ־200 קילומטרים מצפון־מזרח לעיר במנדה, גם כן בקמרון.
ההר נמצא באזור מבודד ומיוער שאין בו דרכים מוסדרות.
מינה אוטומונאי (ביפנית: 乙茂内 美奈; נולדה ב-14 באוקטובר 1998) הידועה בשם הבמה צ'אנמינה (Chanmina\ちゃんみな) היא ראפרית וזמרת פופ דרום קוריאנית-יפנית.
היא התחילה את הקריירה שלה בצורה עצמאית ב־2016 לפני ששחררה את אלבום הבכורה מהלייבל הגדול Miseinen ב־2017.
צ'אנמינה נולדה בקוריאה הדרומית לאב יפני ולאם קוריאנית, והתגוררה בקוריאה עד גיל שלוש.
מכיוון שאמה היא בלרינה מקצועית, היא בילתה את ילדותה בטיולים ברחבי קוריאה, יפן וארצות הברית.
בעקבות השפעתה של אמה, צ'אנמינה למדה בלט וכינור מגיל צעיר.
במהלך תקופה זו בחייה, היא גילתה את השיר " Day by Day " (2008) של הלהקה הקוריאנית ביג באנג, והרגישה נרגשת מהשיר, מה שהעניק לה השראה להפוך לראפרית.
צ'אנמינה תכננה במקור לעבור לקוריאה הדרומית כדי להפוך למוזיקאית קייפופ בשנתה השנייה בתיכון, אולם חברתה, הראפר משי, שכנעה אותה להישאר ביפן.
היא הגיעה לתהילה לראשונה לאחר שהשתתפה ב, תחרות ראפ בתיכון ששודרה בשירות הטלוויזיה בלוויין , וסינגל הבכורה שלה שיצא באופן עצמאי "Miseinen" (בהשתתפות משי בשיר), הצליחו להגיע לראש טבלת דירוג שירי ההיפ-הופ של iTunes ביפן.
סינגל הבכורה הראשון שלה בלייבל הגדול "Fxxker" יצא ב-2017, ואחריו יצא אלבום הבכורה שלה Miseinen (2017).
באותה שנה הוציאה צ'אנמינה מיני אלבום בשם Chocolate, שהוקלט בלוס אנג'לס.
בשנה שלאחר מכן, צ'אנמינה החליפה לייבל ל־Warner Music Japan.
שיר הכותרת מאלבומה השני Never Grow Up שימש כשיר הנושא לדרמה היפנית Jigoku no Girlfriend והפך ללהיט רדום, הוא הגיע ליותר מ-10 מיליון צפיות ביוטיוב שמונה חודשים לאחר יציאת השיר, וקיבל אישור זהב לסטרימינג.
בספטמבר 2021, השיר של Chanmina "I'm a Pop" הוצג בסרט נטפליקס בשם קייט , והוביל את השיר למצעד בארצות הברית במצעד הבילבורד העולמי של השירים הדיגיטליים.
Chanmina הוציאה באוקטובר את אלבום האולפן השלישי שלה, Harenchi, ובו "תזכיר קולי מס' 5", "Picky", "Angel" ו-"Bijin"; שירים שהוציאה כסינגלים או כרצועות מובילות מהצגות מורחבות ב-2020 ו-2021.
צ'אנמינה הוציאה את הסינגל הקוריאני הראשון שלה "Don't go" ב-23 בספטמבר 2022 עם Ash Island.
צ'אנמינה היא תלת לשונית, ודוברת קוריאנית, יפנית ואנגלית.
כותרת פרטים מיקומי שיא בתרשים JPN אוריקון JPN חַם Miseinen פורסם: 8 במרץ 2017
פורמטים: CD, הורדה דיגיטלית, סטרימינג 59 27 אף פעם לא מתבגר פורסם: 7 באוגוסט 2019
פורמטים: CD, CD/ DVD, הורדה דיגיטלית, סטרימינג 23 21 Harenchi פורסם: 13 באוקטובר 2021
פורמטים: CD, CD/DVD, הורדה דיגיטלית, סטרימינג 16 11 עֵירוֹם פורסם: 26 באפריל 2023
פורמטים: CD, הורדה דיגיטלית, סטרימינג 16 13
כותרת פרטים מיקומי שיא בתרשים אוריקון יפן הוט 100 שוקולד פורסם: 15 בנובמבר 2017
פורמטים: CD, CD/DVD, הורדה דיגיטלית, סטרימינג 29 10 מחברת: אני.
פורמטים: CD, הורדה דיגיטלית, סטרימינג 38 — [upper-alpha 1] מחברת: U.
פורמטים: CD, הורדה דיגיטלית, סטרימינג 40 — [upper-alpha 2] " - " מציין מהדורות שלא הופיעו בתרשים.
קיילי רוז אמסטוץ (Kayleigh Rose Amstutz; נולדה ב-19 בפברואר 1998), המוכרת בשם הבמה צ'אפל רון (Chappell Roan), היא זמרת-יוצרת אמריקאית ילידת מיזורי.
כשרון הייתה בת 17 החתימה אותה חברת התקליטים אטלנטיק על חוזה בעקבות מספר גרסאות כיסוי שרון העלתה ליוטיוב.
היא הופיעה כמופע חימום בסיבובי ההופעות של ואנס ג'וי, דקלן מקנה, בן פלאט, אוליביה רודריגו ופלטשר.
ב-22 בספטמבר 2017, רון הוציאה את המיני-אלבום הראשון שלה, School Nights בהפקתו של דן ניגרו (שהפיק באותו זמן גם את אוליביה רודריגו).
בקיץ 2020 החליטה אטלנטיק לא לחדש את החוזה עם רון.
ב-28 באוקטובר 2022, היא הוציאה את הסינגל "Casual".
הסינגל הגיע בשיאו למקום ה-96 במצעד הסינגלים האירי.
ב-19 במאי 2023, היא הוציאה את הסינגל "Red Wine Supernova".
הסינגל הגיע בשיאו למקום ה-79 בקנדה הוט 100, למקום ה-68 במצעד הסינגלים הבריטי ולמקום ה-75 בבילבורד הוט 100.
הסינגל הגיע בשיאו למקום הרביעי במצעד הסינגלים הבריטי ולמקום ה-15 בבילבורד הוט 100.
ב-22 בספטמבר 2023, היא הוציאה את אלבום האולפן הראשון שלה, The Rise and Fall of a Midwest Princess.
עם צאתו זכה האלבום לשבחים רבים אך מכר 77,000 עותקים בלבד עד סוף שנת 2023. בשנת 2024 האלבום הגיע למקום השני במצעד בילבורד 200 ומכר 1.88 מיליון עותקים שקולים לאלבומים בארצות הברית.
האלבום הגיע בשיאו למקום ה-12 בבילבורד 200 ולמקום ה-23 במצעד האלבומים הבריטי.
בתחילת 2024 הייתה רון זמרת החימום בסיבוב ההופעות של אוליביה רודריגו.
הסינגל הגיע בשיאו למקום העשירי בשוודיה ולמקום ה-26 בבילבורד הוט 100. בספטמבר 2024, רון הופיעה בטקס פרסי הווידאו קליפים של MTV.
לאחר הטקס, רון צפויה לצאת לסיבוב הופעות באירופה, ולאחר מכן תשתתף בפסטיבל Austin City Limits באוקטובר 2024. באותו החודש, הוכרז שרון תהיה האורחת המוזיקלית בתוכנית "סאטרדיי נייט לייב" ב-2 בנובמבר, יחד עם ג'ון מולייני כמנחה.
באוקטובר 2024, פורסם כי רון תהיה המופע המרכזי בפסטיבל פרימוורה סאונד בברצלונה בתאריכים 5-7 ביוני לצד צ'ארלי XCX וסברינה קרפנטר.
ב-13 במרץ 2025, הוציאה את הסינגל "The Giver", שהגיע למקום הראשון במצעד שירי הקאנטרי ולמקום החמישי בבילבורד הוט 100. ב-1 באוגוסט רון הוציאה שיר פרידה בשם "The Subway", בליווי קליפ מוזיקלי.
באוגוסט 2024, רון פרסמה זוג סרטוני טיקטוק שבהם דיברה נגד התנהגות בלתי נאותה של מעריצים.
היא ביקרה את תרבות הפאנדום והצהירה שאינה מקבלת את העובדה ש"הטרדה, רדיפה והתנהגות משוגעת" הם חלק בלתי נפרד מהקריירה של אנשים מפורסמים.
היא אמרה: "זה לא עושה את זה נורמלי, זה לא אומר שאני רוצה את זה, זה לא אומר שאני אוהבת את זה." הרבה ידוענים תמכו ברון בגלוי או באופן פרטי, כולל קייטי פרי, ליידי גאגא, ג'ול ואלטון ג'ון.
רון המליצה לכנות את ההתנהגות של מעריצים מטרידים "מוזרה" ו"לא נורמלית" כדרך להפחית מהלגיטימציה של התנהגות כזו.
בדצמבר 2024, רון דורגה במקום הרביעי ברשימת "כוכבי הפופ הגדולים של 2024" של מגזין בילבורד.
היא הצליחה להכניס שבעה סינגלים לבילבורד הוט 100 ב-2024, כולל הלהיט שהגיע למקום הרביעי, קיבלה שש מועמדויות בטקס פרסי הגראמי של 2025, כולל בכל ארבע הקטגוריות המרכזיות.
באותה שנה, רון שברה שיאי קהל בפסטיבלים גדולים כמו לולהפלוזה ולא הייתה הכוכבת הראשית.
ההשפעה שלה על תרבות הלהט"ב הייתה משמעותית, כולל השראה לאופנות במסיבות ובפסטיבלים וגיבוי למופעי דראג.
צ'אפל היל היא עיירה ששוכנת במחוזות ו בקרוליינה הצפונית, ארצות הברית.
צ'אפל היל יחד עם עיר הבירה ראלי והעיר דרהם מהווים את פינותיו של שבו נמצאות שלוש אוניברסיטאות מחקר מרכזיות: אוניברסיטת המדינה של קרוליינה הצפונית, אוניברסיטת דיוק ואוניברסיטת קרוליינה הצפונית בצ'אפל היל.
צ'אפל היל ממוקמת בפינה הדרום מזרחית של מחוז אורנג', כאשר חלק קטן משתרע מזרחה לתוך מחוז דורהאם.
לפי הלשכה למפקד האוכלוסין של ארצות הברית, שטחה הכולל של העיירה משתרע על , מתוכם - שטח יבשתי ו (0.69% מהשטח הכולל) הוא מקווי מים.
האינדיאנים של חיו באזור שצפונית לצ'אפל היל, לפני ההתיישבות האירופית.
בשנת 1753 התיישב באזור ויליאם בארבי (William Barbee) שהגיע מווירג'יניה, שנפטר ב-1758, אך משפחתו נשארה במקום.
אחד משמונת ילדיו, כריסטופר בארבי (Christopher Barbee) היה תורם חשוב לקהילה ולאוניברסיטת צפון קרוליינה שנוסדה ב-1789.
היישוב התפתח סביב אוניברסיטת צפון קרוליינה.
העיירה נוסדה בשנת 1793 והוכרזה רשמית ב-1851. הרחוב הראשי שלה, רחוב פרנקלין (Franklin Street) נקרא לזכרו של הנשיא בנג'מין פרנקלין.
כמחצית מתושבי העיירה היו אפרו אמריקאים, רובם עבדים.
באפריל 1865, במהלך מלחמת האזרחים, נכבש כל האזור על ידי כוחות "מדינות האיחוד", הצפוניים.
ב-1969, רוב התושבים היו "לבנים" והם בחרו את , אפרו-אמריקאי, לראשות העיר.
זו הייתה העירייה הראשונה, בדרום ארצות הברית שבחרה ראש עיר אפרו-אמריקאי.
בשנות ה-80 של המאה ה-20 החלו לציין ליל כל הקדושים ברחוב פרנקלין שעם הזמן גדל לאירוע בו משתתפים עשרות אלפים.
את העיירה מנהלת הקהילה בוחרת ראש עיר ו-8 חברי מועצה.
ראשי ערים מכהנים בתקופת כהונה של שנתיים, וחברי המועצה מכהנים בתקופת כהונה של ארבע שנים.
הבחירות לעיירה מתקיימות בנובמבר של שנים אי-זוגיות.
ראשת העיר הנוכחית היא .
העיירה אימצה את דגלה בשנת 1990. הכחול מייצג את העיירה ואת אוניברסיטת צפון קרוליינה (שצבעיה הם כחול ולבן), הירוק מייצג מודעות סביבתית וה"נוף העירוני" מייצג "תחושה של בית, חברים וקהילה".
החותם של העיירה, מאז שנות ה-30 של המאה ה-20, מתאר את אתנה, אלת החוכמה היוונית ומגינת הערים.
לאחר שנעשו מספר תיקונים, מאז 2005, החותם משמש גם כלוגו העיר.
צ'אק אי צ'יז היא רשת מסעדות אמריקאית המספקת שילוב ייחודי של משחקי ארקייד, הופעות מוזיקליות, ומגוון אפשרויות אוכל, לרבות פיצות, סלטים וחטיפים.
קהל היעד העיקרי של הרשת הם ילדים צעירים ומשפחות והיא מהווה מיקום פופולרי במיוחד למסיבות ימי הולדת.
המטה הראשי של החברה נמצא כיום באירווינג שבטקסס.
החברה נוסדה ב-17 במאי 1977 בסן חוזה שבקליפורניה על ידי נולאן בושנל אשר היה מהמייסדים של חברת אטארי.
כאשר הלקוחות משחקים במשחקי הארקייד השונים במסעדה הם מקבלים כרטיסים מרובים אותם הם יכולים בהמשך להחליף בדלפק בתמורה לפרסים שונים.
בעבר נערכו בכל המסעדות של צ'אק אי צ'יז גם מופעי אנימטרוניקה בהשתתפות הקמע האנתרומורפי של הרשת, העכבר צ'אק אי צ'יז, ודמויות בעלי חיים אנתרומורפיות אחרות.
הרשת מתמחה במיוחד בהכנת פיצות, עם מגוון תוספות ואפשרויות להתאמה אישית.
ניתן להזמין במסעדות של הרשת גם מבחר סלטים, וקינוחים.
בסדרה "חברים בחווה" קיימת מסעדה בשם "חמור הפיצות" (Donk E.
Cheese), פרודיה על צ'אק אי צ'יז.
צ'אק מקינלי היה טניסאי אמריקאי.
הוא זכה 4 פעמים בתחרויות גראנד סלאם (1 בתחרות הגברים, 3 בזוגות גברים).
צ'אק מקינלי נולד בעיר סנט לואיס, מיזורי בשנת 1941. אביו עבד בפחחות.
הם התגוררו בשכונה בצפון העיר.
מורה לספורט הבחין בכישרון של מקינלי הצעיר והפנה אותו לאימוני טניס.
בשנת 1960 מקינלי החל לימודי אוניברסיטה בה הכיר את פרנק פרלינג והם שיחקו כזוג בתחרויות.
בשנת 1961 מקינלי שיחק באליפות וימבלדון והגיע לגמר בתחרות הגברים בה הפסיד לרוד לייבר.
רוב ההצלחות של מקינלי היו בתחרויות זוגות בהן לצד דניס רלסטון הוא ניצח 3 פעמים באליפות ארצות הברית הפתוחה.
בשנת 1963 מקינלי היה חבר בנבחרת גביע דייוויס של ארצות הברית שזכתה בתואר.
צ'אק מקינלי היה שחקן אימפולסיבי.
בשנת 1963 הוא זרק מחבט לקהל ועל כך קיבל עונש הרחקה ל-4 חודשים
לאחר סיום הלימודים מקינלי החל לעבוד כברוקר בניו יורק.
מפעם לפעם הוא המשיך להשתתף בתחרויות.
מקנילי נפטר בגיל 45 מסרטן.
צ'אק מקאן היה שחקן, קומיקאי, מדבב, בובנאי, מגיש פרסומות ומנחה טלוויזיה אמריקאי.
הקריירה שלו השתרעה על פני שבעה עשורים, והוא נודע במיוחד בזכות תרומתו לטלוויזיה ולבידור לילדים.
מקאן התפרסם בראש ובראשונה כמנחה וכיוצר של תוכניות ילדים פופולריות, ובהן The Chuck McCann Show.
לצד עבודתו הטלוויזיונית, עסק גם בדיבוב והשתתף בהפקות אנימציה רבות.
כמו כן, הקליט אלבומים קומיים בסגנון פרודי שזכו לפופולריות.
מקאן נולד בברוקלין והחל לבצע קריינות ברדיו כבר בגיל שש.
עד גיל 12 הקים מועדון מעריצים ללורל והארדי וביצע חיקויים של אוליבר הארדי.
הוא התקדם בהדרגה למעמד של כוכב מקומי כשעבד כשוליה במספר תוכניות ילדים, כגון קפטן קנגורו.
פריצת הדרך שלו הגיעה כשהופיע ב־The Sandy Becker Show ב־WABD, לאחר שמנחה התוכנית המקורי יצא לחופשה בדרום אמריקה.
האלבום הנמכר ביותר המשפחה הראשונה, תקליט משנות ה-60 המוקדמות שלעג לנשיא ארצות הברית הנבחר הטרי ג'ון פ.
קנדי ולמשפחתו, כלל את קולו של מקאן בין הקולות המופיעים בו.
בסוף שנות ה-60 הופיע בסרט משנת 1968 צייד בודד הוא הלב והשתתף באופן קבוע בתוכנית The Garry Moore Show של CBS.
הוא החל בקריירה של משחק קולי באנימציה, כשהשתתף בפרויקטים שונים, החל מקול מק'קול של בוב קיין ועד לדמותו של סוני הציפור המשוגעת בפרסומות של ג'נרל מילס.
הוא אף היה אחד הכוכבים של Turn-On, תוכנית נגזרת של צחוקים בהפקת ג'ורג' שלאטר.